פוריה (סדרת טלוויזיה)

פוריה (ברוסית: Фу́рия) היא סדרת טלוויזיה אינטרנטית רוסית בהפקה משותפת של אולפני באבל ושירות Kinopoisk, המבוססת על הקומיקס "פוריה האדומה" מבית באבל קומיקס. הסדרה מהווה חלק מהיקום הקולנועי של באבל יחד עם הסרט "מייג'ור גרום: רופא המגפה".

הפקה

פיתוח
עוד לפני תחילת הצילומים על הסרט הקצר והסרט העלילתי באורך מלא לקומיקס אודות מייג'ור גרום, ארטיום גברליאנוב דיבר על תוכניותיו לצלם עיבודים טלוויזיוניים נוספים לאוגדני הקומיקס אם הסרטים יצליחו. הצלחתו של "מייג'ור גרום: רופא המגפה" התבררה כהצלחה מעורבת: למרות הכישלון הקופתי, הסרט זכה לפופולריות בפלטפורמות סטרימינג השונות. מסיבה זו, היוצרים ציינו שימשיכו ליצור עיבודים אך, ככל הנראה, כבר בהזמנה ובמימון של שירותים מקוונים כמו KinoPoisk HD ונטפליקס.

הכרזה
הסדרה הוכרזה ב-1 באוקטובר 2021 ופרק הבכורה מתוכנן לעלות בשנת 2022, עם ארטיום גברליאנוב, מיכאיל קיטאיב ואולגה פיליפוק כמפיקי הסדרה.

עיצוב
העלילה תתרחש במוסקבה ומספרת על הרפתקאותיה של הגנבת המקצועית ניקה חייקינה, שנגררת לעימות עם ארגוני פשע. מוסקבה תשתנה בהתאם לסנקט פטרבורג האלטרנטיבית מהסרט "רופא המגפה" - מוסקבה בסדרה תיראה הרבה יותר עתידנית מאשר במציאות. מתוכנן שתפקיד מסוים בסדרה יגלם תאגיד הנשק הולט אינטרנשיונל, ששימש כאנטגוניסט בחוברת הקומיקס "פוריה האדומה". לפני כן הוזכר תאגיד הולט אינטרנשיונל בסרט "רופא המגפה", בנוסף, הוכרז כי גרום עצמו יופיע בהופעת קמע בגילומו של טיכון ג'יזנבסקי.

שיווק
בהצצה לסדרה שנערכה בשירות KinoPoisk במהלך ההכרזה על הסדרה, הודיעו היוצרים כי רק הקונספט הבסיסי של הקומיקס יישאר בסדרה, בעוד העלילה תעבור שינויים משמעותיים. המפיקים הבטיחו חשיפה של פרטים נוספים לקראת כנס קומיקון בחסות באבל קומיקס שיתקיים במוסקבה, במהלך דצמבר 2021.

הערות שוליים 

סדרות פעולה
סדרות טלוויזיה רוסיות שעלו לשידור בשנות ה-2020
סדרות טלוויזיה רוסיות
יאנדקס: הפקות מקור
באבל קומיקס
הריגול בתרבות ובאמנות
סדרות פעולה רוסיות
סדרות דרמה המשכיות
סדרות מדע בדיוני רוסיות
סדרות טלוויזיה שמבוססות על קומיקס
מוסקבה: תרבות